Հօրս տուն դառնալէն կարճ ժամանակ անց վրայ կը հասնի ∩Ունեւորութեան տուրք∪ը։ Հարեւաններ կը մատնեն մեր ընտանիքը, ձմռան պաշարը կը գրաւուի եւ ամբողջ ընտանիքը զրկանքներով լեցուն ձմեռ մը կը բոլորէինք։ Ես դեռ չեմ ծնած։ Ամբողջ Անատոլուն հրի տուած այդ շրջանին մայրս որբ է, իսկ հայրս բոլորովին ծնողազուրկ։ Իրարու յաջորդող այդ աղէտներու մէջ, հայրս որքան ալ վարպետ ու ճարտար ձեռքեր ունենայ, կը դժուարանայ դարբինի կամ պայտարի վաստակով տան կարիքները հոգալ։